smcproject/ml-wiki-sentences huggingface dataset:
ഒരു കന്നഡ സാഹിത്യകാരനായ യോഗേഷ് മാസ്റ്റർ രചിച്ച നോവലാണ് " ഢുൺഢി ".
2021 ഓഗസ്റ്റ് 21-നു പ്രസിദ്ധീകരിച്ച ഈ നോവലിനെതിരെ മതവികാരം വ്രണപ്പെടുത്തുന്നെന്നാരോപിച്ച്  പ്രാണവാനന്ദ സ്വാമിയും ചില  ഹിന്ദുത്വസംഘടനകളും രംഗത്തുവന്നതിനെത്തുടർന്ന് യോഗേഷിനെ പൊലിസ് അറസ്റ്റുചെയ്തിരുന്നു.
ഗണപതി എന്ന പുരാണ കഥാപാത്രത്തെ കാട്ടിനുള്ളിൽ താമസിക്കുന്ന ധീരനായ ഒരു ഗോത്ര രാജാവായി ദളിത്–കീഴാള പരിപ്രേക്ഷ്യത്തിൽ അവതരിപ്പിച്ചതാണ് അവിടുത്തെ യാഥാസ്ഥിതിക സമൂഹത്തിലെ ഒരു വിഭാഗത്തെ പ്രകോപിപ്പിച്ചത്.
ഗണങ്ങളുടെ പതിയാണ് ഗണപതി എന്ന് ഒരു വ്യാഖ്യാനമുണ്ട്.
അതിൽ ഊന്നൽകൊടുത്തുള്ളതാണ് രചന എന്നാണ് രചയിതാവിൻറെ അവകാശവാദം.
ഒരു ആദിവാസി എങ്ങനെ ഗണങ്ങളുടെ പതിയാകുന്നുവെന്നും തുടർന്നെങ്ങനെ ദൈവമാകുന്നുവെന്നും ഭാവനാത്മകമായി വർണിക്കുകയാണ് നോവൽ.
" ഢുൺഢി " എന്ന നോവൽ ഗണപതിയെയും പാർവതിയെയും മോശമായ രീതിയിൽ ചിത്രീകരിച്ചെന്ന് ആരോപിക്കപ്പെട്ടു.
ഇന്ത്യൻ ശിക്ഷാ നിയമം 295 എ, 298 വകുപ്പുകൾ ചുമത്തി അറസ്റ്റു ചെയ്തത്.
കർണാടകത്തിലും പുറത്തുമുള്ള കലാസാഹിത്യസാംസ്കാരിക പ്രവർത്തകർ റസ്റ്റിനെ അപലപിച്ചിരുന്നു.
താൻ ഢുൺഢി യുടെ പിഡിഎഫ് പ്രതികൾ ഷെയർ ചെയ്തിട്ടില്ലെന്നാണ് യൊഗേഷ് മാസ്റ്റർ പറയുന്നത്.
എന്നാൽ ഢുൺഢി ഓൺലൈനിൽ വായിക്കാനും ഡൌൻലോഡ് ചെയ്യാനും ലഭ്യമാണ്.
തകായുകി യമമോട്ടോ ഇംഗ്ലീഷ് വിലാസം https://ml.wikipedia.org/wiki/Takayuki_Yamamoto
ജപ്പാൻ ചിത്രകാരനും ശിൽപ്പിയുമാണ് തകായുകി യമമോട്ടോ .
നിരവധി അന്തർദേശീയ കലാ പ്രദർശനങ്ങളിൽ പങ്കെടുത്തിട്ടുണ്ട്.
ജപ്പാനിലെ ടൊയോട്ട കമ്പനി സ്ഥിതി ചെയ്യുന്ന   വ്യവസായ നഗരമായ നഗോയയിൽ ജനിച്ചു.
ഐച്ചി വിദ്യാഭ്യാസ സർവകലാശാലയിലും ലണ്ടനിലെ ചെൽസിയ കോളേജ് ഓഫ് ആർട്ട് ആൻഡ് ഡിസൈനിലും പഠിച്ചു.
പിന്നീട് ജീവിതത്തിന്റെ ഏറിയ പങ്കും ദക്ഷിണ കൊറിയയിലാണ് യമമോട്ടോ ചെലവഴിച്ചത്.
കുറച്ചു കാലം പ്രാഥമിക വിദ്യാഭ്യസ രംഗത്തു പ്രവർത്തിച്ച തകായുകി,  2001 മുതൽ വിദ്യാഭ്യാസ രംഗത്ത് പ്രവർത്തിക്കുന്നു.
കുട്ടികൾക്കായി നിരവധി കലാ ശിൽപ്പശാലകൾ നടത്തുകയും 'ഏതു നരകത്തിലേക്കാണ് നാം പോവുക' എന്ന  പേരിൽ കുട്ടികളുമായി ചേർന്ന് കലാപരിപാടിയ്ക്ക് രൂപം നൽകുകയും ചെയ്തിട്ടുണ്ട്.
നരകം ഭാവനയിൽ കണ്ട് അത് കലാരൂപങ്ങളായി സൃഷ്ടിക്കാനാണ് അദ്ദേഹം കുട്ടികളോടാവശ്യപ്പെട്ടത്.
അതിൽ ഒരു കുട്ടി ഐസ്‌ക്രീം കൊണ്ട് നരകം ഉണ്ടാക്കി.
കുട്ടികളിൽ പോലും അത്യാഗ്രഹമുണ്ടെന്നതിന് തെളിവായി യമമോട്ടോ ഈ സംഭവം ചൂണ്ടിക്കാണിക്കുന്നു.
കൊച്ചി-മുസിരിസ് ബിനാലെ 2016 തകായുകി യമമോട്ടോയുടെ കൊച്ചി-മുസിരിസ് ബിനാലെ 2016 ലെ സൃഷ്ടി, കമഗാമി.
സ്വന്തം പ്രതിച്ഛായയിലുള്ള പ്രതിമയിലൂടെ മനുഷ്യന്റെ അത്യാഗ്രഹത്തെ കാഴ്ചക്കാർക്കുമുന്നിൽ അവതരിപ്പിക്കുന്ന ശിൽപ്പമായിരുന്നു തകായുകി ബിനാലെയിൽ അവതരിപ്പിച്ചത്.
മലർന്നുകിടക്കുന്ന ചാരനിറത്തിലുള്ള മനുഷ്യന്റെ പ്രതിമയ്ക്ക് സ്വന്തം പ്രതിച്ഛായയാണ് യമമോട്ടോ നൽകിയിരിക്കുന്നത്.
അതിന്റെ പൊക്കിളിൽനിന്ന് പൊഴിയുന്ന സ്വർണധാന്യം മുത്തുകളായി നിലത്തും മറ്റും കിടക്കുന്നു.
വടക്കു കിഴക്കൻ ജാപ്പനീസ് ഗ്രാമത്തിലെ ഒരു നാടൻ കഥയാണ് തകായുക്കിയുടെ ഈ സൃഷ്ടിക്കാധാരം.
പൊന്മുട്ടയിടുന്ന താറാവിന്റെ കഥയ്ക്ക് സമാനമായ ആ കഥ ഇങ്ങനെയാണ്.
വാർദ്ധക്യത്തിലേക്ക് കടക്കുന്ന അത്യാഗ്രഹികളായ ദമ്പതിമാർക്ക് മക്കളുണ്ടായിരുന്നില്ല.
അവർ ഓമനത്തമുള്ളൊരു ആൺകുഞ്ഞിനെ ദത്തെടുത്തു വളർത്തി.
എന്നാൽ അവൻ വിരൂപനായാണ് വളർന്നു വന്നത്.
അതിൽ ദമ്പതികൾ വളരെയധികം അസ്വസ്ഥരായിരുന്നു.
എന്തു ചെയ്യണമെന്നറിയാതെ നിൽക്കുമ്പോളാണ് കുട്ടി അവന്റെ പൊക്കിൾക്കൊടിയിൽ നിന്ന് സ്വർണധാന്യം പറിച്ചെടുത്തത്.
അത്ഭുതപ്പെട്ട ദമ്പതികൾ ദുരാഗ്രഹം നിമിത്തം കുട്ടിയുടെ പൊക്കിളിൽ നിരന്തരമായി വിരൽ കൊണ്ടമർത്തി സ്വർണധാന്യം പുറത്തെടുത്തു.
ഈ പീഡനങ്ങൾ സഹിക്കാനാവാതെ കുട്ടി മരിച്ചു.
ചെയ്ത തെറ്റിലെ കുറ്റബോധമോർത്ത് നീറിക്കഴിഞ്ഞ ദമ്പതിമാർ മരത്തിൽ അവന്റെ വിരൂപമായ രൂപം കൊത്തിയെടുത്ത് അടുക്കളയിലെ നെരിപ്പോടിൽ വച്ചു.
കമഗാമി എന്ന് പേരുള്ള ഈ രൂപം ഇന്ന് ജപ്പാനിലെ അടുക്കളകളിൽ സർവസാധാരണമാണ്.
തകായുകി യമമോട്ടോ കൊച്ചി-മുസിരിസ് ബിനാലെയിൽ പ്രദർശിപ്പിച്ചിരിക്കുന്ന സൃഷ്ടിയും ഈ നാടോടിക്കഥയുമായി ബന്ധപ്പെട്ടതാണ്.
മലർന്നുകിടക്കുന്ന ചാര നിറത്തിലുള്ള മനുഷ്യന്റെ പ്രതിമയാണ് സൃഷ്ടി.
സ്വന്തം മുഖച്ഛായയാണ് അദ്ദേഹം ആ പ്രതിമയ്ക്ക് നൽകിയിരിക്കുന്നത്.
അതിന്റെ പൊക്കിളിൽ നിന്ന് സ്വർണധാന്യം പൊഴിഞ്ഞു വീഴുന്നു.
അത് മുത്തുകളായി നിലത്തും മറ്റും കിടക്കുന്നത്   യമമോട്ടോ അവതരിപ്പിച്ചിരിക്കുന്നു.
സ്വന്തം മുഖച്ഛായയിലുള്ള പ്രതിമയിലൂടെ മനുഷ്യന്റെ അത്യാഗ്രഹത്തെ കാഴ്ചക്കാർക്കുമുമ്പിൽ അവതരിപ്പിക്കുകയാണ് യമമോട്ടോ.
പുരസ്കാരങ്ങൾ ഏഷ്യൻ കൾച്ചറൽ കൗൺസിൽ ഫെല്ലോഷിപ്പ് ഗ്രാന്റ് (2013) ടോക്യോ വണ്ടർ സൈറ്റ് റെസിഡൻസി 15 ആമത് ഇഷിദ ഫൗണ്ടേഷൻ എൻകറേജിംഗ് പ്രൈസ് (2009) അവലംബം ↑ ↑ ↑ http://anweshanam.com/index.php/kerala/news/japanese-folk-story-artwork-relay-cautionary-tale%5Bപ്രവർത്തിക്കാത്ത+കണ്ണി%5D
കെ.പി.എസ്സ്.
മേനോൻ (സീനിയർ) ഇംഗ്ലീഷ് വിലാസം https://ml.wikipedia.org/wiki/K.
_Menon_(senior)
നയതന്ത്രജ്ഞനും,എഴുത്തുകാരനുമായ കുമാര പദ്മനാഭ ശിവശങ്കര മേനോൻ (ഒക്ടോബർ 18, 1898 – നവം:22, 1982 ) ഒറ്റപ്പാലം സ്വദേശിയും അഭിഭാഷകനുമായ കുമാരമേനോന്റെയും,ജാനകിയമ്മയുടേയും പുത്രനായി കോട്ടയത്തു ജനിച്ചു.
മേനോൻ (സീനിയർ) എന്നറിയപ്പെട്ടിരുന്ന അദ്ദേഹം പ്രാഥമിക വിദ്യാഭ്യാസം കോട്ടയം സി.എം.എസ് സ്കൂളിൽ നിന്നാണ് നേടിയത്.
മദ്രാസ് ക്രിസ്ത്യൻ കോളേജിലും ഓക്സ്ഫഡിലും പഠനം തുടർന്ന കെ.പി.എസ്സ്.
മേനോൻ ഓക്സ്ഫഡിൽ പഠിയ്ക്കുന്ന കാലത്ത് 'ഓക്സ്ഫഡ് മജ്ലിസി'ന്റെ അദ്ധ്യക്ഷനുമായിരുന്നു.
ഔദ്യോഗികരംഗത്ത്
1935 ലെ ഇൻഡ്യൻ സിവിൽ സർവ്വീസ് പരീക്ഷയിൽ (ICS)ഒന്നാം റാങ്കുനേടിയ  കെ.പി.എസ്സ്.
മേനോൻ ഭരത്പൂർ സംസ്ഥാനത്തിന്റെ ദിവാനായും, തിരുച്ചി ജില്ലാ മജിസ്ട്രേറ്റായും ജോലി നോക്കിയിരുന്നു ശ്രീലങ്കയിലേയും ഖൈബർ-പഖ്തൂൺഖ്വായിലെ വിദേശകാര്യ ഉദ്യോഗസ്ഥനായും, പിന്നീട് സ്വതന്ത്ര ഭാരതത്തിന്റെ അംബാസിഡറായി സോവിയറ്റ് യൂണിയൻ (1952-61), ചൈന എന്നീ രാജ്യങ്ങളിൽ ഭാരതത്തെ പ്രതിനിധീകരിയ്ക്കുകയും ചെയ്തു.
സ്വതന്ത്ര ഭാരതത്തിന്റെ പ്രഥമ വിദേശകാര്യവകുപ്പു സെക്രട്ടറിയുമായിരുന്നു മേനോൻ.
അദ്ദേഹത്തിന്റെ പുത്രനായ കെ.പി.എസ്സ്.
മേനോൻ ജൂനിയർ വിദേശകാര്യ ഉദ്യോഗസ്ഥനും ചൈനയിലെ ഇന്ത്യൻ നയതന്ത്രപ്രതിനിധിയുമായിരുന്നു.
1979 ൽ സോവിയറ്റ് യൂണിയന്റെ ലെനിൻ സമാധാന പുരസ്ക്കാരം കെ.പി.എസ്സ്.
മേനോനു നൽകപ്പെട്ടിട്ടുണ്ട്.
യു.പി.എസ്. സി. അംഗമായും കെ.പി.എസ്സ്.
മേനോൻ പ്രവർത്തിച്ചിരുന്നു.
യാത്രാ വിവരണങ്ങൾ ഉൾപ്പെടെ 12 ലധികം ഗ്രന്ഥങ്ങൾ കെ.പി.എസ്സ്.
മേനോൻ രചിച്ചിട്ടുണ്ട്.
അദ്ദേഹത്തിന്റെ ആത്മകഥയാണ് 'മെനി വേൾഡ്സ്'(Many Worlds).
അഭിഭാഷകനും സ്വാതന്ത്ര്യസമരസേനാനിയും ഇന്ത്യൻ നാഷണൽ കോൺഗ്രസിന്റെ ഏക മലയാളി പ്രസിഡന്റുമായിരുന്ന സർ സി. ശങ്കരൻ നായരുടെ മകൾ പാലാട്ട് സരസ്വതിയമ്മയായിരുന്നു മേനോന്റെ ഭാര്യ.
ഇവരുടെ മകൻ കെ.പി.എസ്. മേനോൻ ജൂനിയറും പേരമകൻ ശിവശങ്കർ മേനോനും പ്രശസ്തരായ നയതന്ത്രജ്ഞരായിരുന്നു.
പ്രധാന ബഹുമതികൾ
മേനോനു പദ്മഭൂഷൺ സമ്മാനിയ്ക്കപ്പെടുകയുണ്ടായി.
തക്‌യുദ്ദീൻ അബ്ദുൾ വാഹിദ്
ഒരു ഇന്ത്യൻ സംരംഭകനും ഏവിയേറ്ററുമായിരുന്നു തക്കിയുദ്ദീൻ അബ്ദുൽ വാഹിദ് .
രാജ്യത്തെ ആദ്യത്തെ ഷെഡ്യൂൾ ചെയ്ത സ്വകാര്യ എയർലൈൻ സ്ഥാപനമായ  ഇപ്പോൾ പ്രവർത്തനരഹിതമായ ഈസ്റ്റ്-വെസ്റ്റ് എയർലൈനിന്റെ സ്ഥാപകനും മാനേജിംഗ് ഡയറക്ടറുമായിരുന്നു അദ്ദേഹം.
1995 നവംബർ 13 ന് അദ്ദേഹം കൊല്ലപ്പെട്ടു.
കേരളത്തിലെ തിരുവനന്തപുരം ജില്ലയിൽ വർക്കലയ്ക്ക് അടുത്തുള്ള  ഓടയം ഗ്രാമത്തിലാണ് വാഹിദ് ജനിച്ചത്.
അദ്ദേഹത്തിന് ഹൈസ്കൂൾ  വിദ്യാഭ്യാസം മാത്രമേ ഉണ്ടായിരുന്നുള്ളൂ, ഒൻപതാം ക്ലാസ് വരെ പഠിച്ചു.
ഗൾഫ് രാജ്യങ്ങളിലേക്ക് മനുഷ്യശക്തി റിക്രൂട്ട് ചെയ്യുന്നതിനായി മുംബൈയിലെ ദാദറിലെ സഹോദരങ്ങളോടൊപ്പം ഒരു ട്രാവൽ ഏജൻസിയിൽ നിന്നാണ് അദ്ദേഹം തന്റെ ബിസിനസ് ജീവിതം ആരംഭിച്ചത്.
1992 ൽ ഇന്ത്യൻ സർക്കാർ എയർലൈൻ വ്യവസായത്തെ "തുറന്ന ആകാശ നയം" പരിഷ്കരിച്ചപ്പോൾ അദ്ദേഹം ഈസ്റ്റ്-വെസ്റ്റ് എയർലൈൻസ് ആരംഭിച്ചു.
ഈസ്റ്റ്-വെസ്റ്റ് എയർലൈൻസ് 28 ഫെബ്രുവരി 1992-ന് വാണിജ്യ പ്രവർത്തനങ്ങൾ ആരംഭിച്ചു.
1995 ൽ അദ്ദേഹത്തിന്റെ മരണശേഷം 1996 ൽ എയർലൈൻ പ്രവർത്തനം നിർത്തി.
വാഹിദ് 1995 നവംബർ 13 ന് മുംബൈയിലെ അദ്ദേഹത്തിന്റെ ഓഫീസിന് സമീപം വെടിയേറ്റ് മരിച്ചു.
↑ ↑ ↑ ↑ ↑ ↑ ↑ ↑ {{ cite web }} : | last= has generic name ( help ) ↑
തടയണ ഇംഗ്ലീഷ് വിലാസം https://ml.wikipedia.org/wiki/Thadayana ചന്ദ്രഗിരി പുഴയിൽ കുടുംബൂരിലുള്ള തടയണ
ഒരു ജലസംരക്ഷണ സംവിധാനമാണ് തടയണ .
തടയണ നിർമ്മാണം
ജലം തടഞ്ഞു നിറുത്തുന്നതിനുവേണ്ടി അരുവികൾ, നദികൾ തുടങ്ങിയവയ്ക്ക് കുറുകെ ഉണ്ടാക്കുന്ന നിർമ്മാണമാണ് തടയണ.
ആവശ്യകത, ജലസ്രോതസ്സിന്റെ തരം എന്നിവയെ അടിസ്ഥാനമാക്കി തടയണകളുടെ നിർമ്മാണത്തിലും വൈവിദ്ധ്യം കാണുന്നു.
താൽക്കാലിക തടയണ : കുറഞ്ഞ കാലത്തേക്കുള്ള ജലസംഭരണത്തിനായി നിർമ്മിക്കുന്നവ.
മരം, മണ്ണ്, മണൽച്ചാക്ക് തുടങ്ങിയവ ഉപയോഗിച്ചാണ് ഇത്തരം താൽക്കാലിക നിർമ്മാണം നടത്തുന്നത് സ്ഥിരം തടയണ : എല്ലാക്കാലത്തേക്കുമുള്ള ജല സംഭരണിയായി  നിർമ്മിക്കുന്നു.
കല്ല്, കോൺക്രീറ്റ് എന്നിവ നിർമ്മാണ വസ്തുക്കളായി ഉപയോഗിക്കുന്നു.
മേന്മകൾ തടയണ ജലനിരപ്പുയർത്തുകയും സമീപ പ്രദേശങ്ങളിലെ കുടിവെള്ള സ്രോതസ്സുകളെ സജീവമാക്കുകയും ചെയ്യുന്നു കനാലിൽ നിന്നുള്ള ഉപ്പുവെള്ളം കയറുന്നത് തടയാനായും ഇവ നിർമ്മിക്കാറുണ്ട് .
കുടിവെള്ള-ജലസേചന ആവശ്യങ്ങൾക്ക് ഉപകരിക്കുന്നു.
പരിസ്ഥിതി നാശം താരതമ്യേന കുറവാണ്.
ദോഷങ്ങൾ നദിയുടെ സ്വാഭാവിക ഒഴുക്ക് തടസ്സപ്പെടുന്നതു മൂലം ജലമലിനീകരണം ഉണ്ടാവുന്നു ആയിരക്കണക്കിന് മണൽച്ചാക്കുകളാണ് തടയണ നിർമ്മാണത്തിനായി ഓരോ വർഷവും ജലസ്രോതസ്സുകളിൽ നിക്ഷേപിക്കപ്പെടുന്നത്.
മാരകമായ മലിനീകരണത്തിന് ഇത് കാരണമാകുന്നു ഓരോ വർഷവും വളരെ വലിയോരു തുക തടയണ നിർമ്മാണത്തിനായി ചിലവഴിക്കപ്പെടുന്നുണ്ട്.
സാമ്പത്തിക തിരിമറിക്കും ഇത് വഴിവെക്കാറുണ്ട് , , ചിത്രശാല തുമ്പൂർമുഴി തടയണയുടെ ബോർഡ് തുമ്പൂർമുഴി തടയണ തുമ്പൂർമുഴി തടയണ_മറ്റൊരു ദൃശ്യം വാഗമണ്ണിലെ തടയണ ഉരുക്കു കൊണ്ടുള്ള തടയണ കോണ്ക്രീറ്റ് തടയണ അവലംബം ↑ Archived 2016-12-20 at the Wayback Machine |ഹരിതകേരളം: ഗായത്രി പുഴയിൽ താൽക്കാലിക തടയണ തീർത്തു ↑ Archived 2017-03-18 at the Wayback Machine |ദേശാഭിമാനി ↑ |താൽക്കാലിക തടയണ തകർന്ന് ഉപ്പ് വെള്ളം കയറി ↑ l|താൽക്കാലിക തടയണ: രോഗഭീഷണിയിൽ നാട്ടുകാർ ↑ |Malayalamtodayonline ↑ |മംഗളം ദിനപത്രം ↑ |ബാവിക്കര റഗുലേറ്റർ ഇപ്പോഴും പാതിവഴിയിൽ ↑ Archived 2017-02-22 at the Wayback Machine |മൂർക്കനാട് പഞ്ചായത്തിൽ ലക്ഷങ്ങളുടെ അഴിമതി
തനിമ കലാസാഹിത്യ വേദി ഇംഗ്ലീഷ് വിലാസം https://ml.wikipedia.org/wiki/Thanima_Kalasahithya_Vedi
തനിമ കലാസാഹിത്യ വേദി .
കോഴിക്കോട് കേന്ദ്രമായി രൂപം കൊണ്ട കലാ സാസ്‌കാരിക സംഘമാണ് തനിമ കലാസാഹിത്യവേദി.
1989ൽ രൂപീകരിച്ചു.
മൂല്യാധിഷ്ടിതമായ കലയും സാഹിത്യവും പ്രോത്സാഹിപ്പിക്കുക എന്നതാണ് കൂട്ടായ്മയുടെ ലക്ഷ്യം.
സാംസ്കാരിക ഇടപെടലുകൾ, , ,സാംസ്കാരിക സദസ്സുകൾ, സാംസ്കാരിക സഞ്ചാരം, സാഹിത്യ ശിൽപശാലകൾ, കാല-സർഗ്ഗ-സാഹിത്യ മത്സരങ്ങൾ,  സാഹിത്യ പുരസ്കാരം,  ടെലിഫിലിം നിർമ്മാണം തുടങ്ങിയ പ്രവർത്തനങ്ങൾ സംഘടിപ്പിക്കുന്നു.
ചിത്ര രചന മത്സരം, ചലിചിത്രമേളകൾ, എക്സിബിഷൻ , ടെലിഫിലിം നിർമ്മാണം തുടങ്ങിയവയും നടത്തിയിട്ടുണ്ട്.
സൗന്ദര്യമുള്ള ജീവിതത്തിന്‌ എന്ന തലക്കെട്ടിൽ 2011 മെയ് 6 ന് കോഴിക്കോട് തനിമ സംസ്ഥാന സമ്മേളനവും പുനസംഘാടനവും നടന്നു.
നിലിവിൽ ആദം അയൂബ് പ്രസിഡന്റും ഫൈസൽ കൊച്ചി ജനറൽ സെക്രട്ടറിയുമാണ് (2023 - 2027) തനിമ ബുള്ളറ്റിൻ പുറത്തിറക്കുന്നു.
സാമൂഹിക-സാംസ്‌കാരിക വിഷയങ്ങളിലും ഇടപെടുന്നു.
1989ൽ കോഴിക്കോട് വെച്ചാണ് തനിമ കലാസാഹിത്യവേദിക്ക് രൂപീകരിക്കുന്നത്.
അഹ്മദ് കൊടിയത്തൂർ പ്രസിഡണ്ടും മാധ്യമ പ്രവർത്തനായ എം. സി. നാസർ സെക്രട്ടറിയുമായാണ് തനിമ പ്രവർത്തനം ആരംഭിക്കുന്നത്.
1995 മുതൽ 2010 വരെ കലാസാഹിത്യവേദിയുടെ പ്രവർത്തനങ്ങൾ കോഴിക്കോട് കേന്ദ്രീകരിച്ചായിരുന്നു.
ടെലിഫിലിം സംവിധാനയകനായ സലാം കൊടിയത്തൂർ , സാമൂഹിക പ്രവർത്തകനായ നജീബ് കുറ്റിപ്പുറം എന്നിവർ  ഡയറക്ടർമാരായിരുന്നു.
2011 മാർച്ച് 6ന് കോഴിക്കോട്ട് നടത്തിയ തനിമയുടെ സംസ്ഥാന സമ്മേളനത്തിനു ശേഷമാണ് പ്രവർത്തനം കേരള വ്യാപകമായതിനെ തുടർന്നാണ് സാംസ്‌കാരിക മണ്ഡലത്തിൽ തനിമ ഇടം നേടുന്നത്.
കേരള ജമാഅത്തെ ഇസ്‌ലാമിയുടെ ആശിർവാദവും പിന്തുണയോടും കൂടിയാണ് ഈ വേദി ആരംഭിച്ചത്.
കലാനിശകൾ, ഗാനാവതരണ പരിപാടികൾ, സംഗീത ആൽബങ്ങൾ, ശിൽപശാലകൾ, നാടകങ്ങൾ, തെരുവു അവതരണങ്ങൾ, ചൊൽക്കാഴ്ചകൾ എന്നീ പരിപാടികൾ നടന്നു.
2010 ൽ തലശ്ശേരിയിൽ തനിമ സംഘടിപ്പിച്ച പാട്ടരങ്ങ് കേരളത്തിലെ ഇസ്‌ലാമിക ഗാനങ്ങളുടെ ചരിത്രത്തെ ഓർത്തെടുക്കുന്നതായിരുന്നു.
ഇസ്‌ലാമിക ഗാനങ്ങൾ എന്ന കാവ്യശാഖയിലെ രചനകളെ ശേഖരിക്കാനുള്ള ശ്രമങ്ങൾ 2015 ൽ തനിമ ആരംഭിച്ചു.
2002 ഡിസംബർ മുതൽ 2016 നവംബർ കാലായളവുകളിൽ സാസ്കാരിക സഞ്ചാരം നടത്തി.
സാംസ്കാരിക സഞ്ചാരം
2012ഡിസംബറിൽ ആരംഭിച്ച് കേരളത്തിന്റെ  ഗ്രാമപാതകളിലൂടെയും സാസ്കാരിക ഭൂമികളിലൂടെയും മൂന്ന് ഘട്ടങ്ങളിലായി 25 ദിവസംകൊണ്ട് നടത്തിയ യാത്രയായിരുന്നു സാസ്കാരിക സഞ്ചാരം.
കലാസാഹിത്യ മേഖലകളെ പ്രചരിപ്പിക്കുക, വായനയെയും ഭാഷാ സംരക്ഷണത്തെയും പ്രോത്സാഹിപ്പിക്കുക എന്നിവ ലക്ഷ്യം വെച്ചായിരുന്നു യാത്ര.
ഗ്രാമോത്സവങ്ങളും ആദരവുകളും അനുസ്മരണങ്ങളും കൊണ്ട് തനിമയുടെ മുദ്രകൾ കേരളത്തിന്റെ സാംസ്‌കാരിക ഭൂമികയിൽ അത് പതിപ്പിച്ചു.
സഞ്ചാരത്തിനിടയിൽ ആയിരത്തി ഇരുന്നൂറിലധികം പ്രതിഭകളെ ആദരിക്കുകയും ആയിരത്തിലധികം മൺമറഞ്ഞ കലാകാരന്മാരെ അനുസ്മരിക്കുകയും ചെയ്തു.
കാസർക്കോഡ് ജില്ലയിലെ പാട്ടുകളുടെ ഗ്രാമം എന്നറിയപ്പെടുന്ന മൊഗ്രാലിൽനിന്നാണ് അതിന്റെ ഒന്നാംഘട്ട യാത്ര ആരംഭിച്ച് കോഴിക്കോട് ജില്ലയിലെ ബേപ്പൂരിലുള്ള വൈലാലിൽ വീട്ടിൽ വൈക്കം മുഹമ്മദ് ബഷീറിന്റെ മാങ്കോസ്റ്റിൻ ചോട്ടിൽ അവസാനിപ്പിച്ചു.
രണ്ടാം ഘട്ടം മലപ്പുറം ജില്ലയിലെ തിരൂർ തുഞ്ചൻപറമ്പിലെ കാഞ്ഞിരമരച്ചോട്ടിൽ നിന്ന് യാത്ര പുനരാരംഭിക്കുകയും തൃശൂർ പുന്നയൂർകുളത്തെ കമലാസുറയ്യയുടെ നീർമാതളച്ചോട്ടിൽ അത് അവസാനിക്കുകയും ചെയ്തു.
മൂന്നാമത്തെയും അവസാനത്തെയും ഘട്ടം ആരംഭിച്ചത് ചരിത്രം കപ്പലിറങ്ങിയ മട്ടാഞ്ചേരി മുതലാണ്.
മട്ടാഞ്ചേരിയിലെ കലാ പ്രവർത്തകർക്ക് ഫലവൃക്ഷതൈകൾ കൈമാറി ആരംഭിച്ച യാത്ര അവസാനിച്ചത് സംസ്‌കാരം വില്ലുവണ്ടിയേറിയ വെങ്ങാനൂരിലെ അയ്യങ്കാളിയുടെ സമൃതിമണ്ഡപത്തിലാണ്.
സാഹിത്യ ശില്പശാലകൾ
സാഹിത്യത്തിലും എഴുത്തിലും പുതിയ തലമുറക്ക് പരിശീലനം നൽകുകയെന്ന ലക്ഷ്യത്തോടെ 'ഉയിരെഴുത്ത് സാഹിത്യപഠന ശിൽപശാല' എല്ലാ വർഷവും നടത്തിക്കൊണ്ടിരിക്കുന്നു.
2016 ഓഗസ്റ്റ് 13,14 ദിവസങ്ങളിൽ കണ്ണൂരിൽ വെച്ചായിരുന്നു നാലാമത്തെ സംഗമം.
മലയാളത്തിന്റെ പ്രഗൽഭരായ എഴുത്തുകാരുടെയും കലാകാരന്മാരുടെയും സാന്നിദ്ധ്യമുണ്ടായി.
2013 ൽ കവിതയ്‌ക്കൊരു പകൽ എന്ന പരിപാടി സംഘടിപ്പിച്ചു.
വിവിധ രംഗങ്ങളിലെ എഴുത്തുകാരെ ചേർത്ത് ചർച്ചകളും സംവാദങ്ങളും സംഘടിപ്പിച്ചു.
നാടകപ്പുര
'നാടകപ്പുര' എന്ന പേരിൽ നാടകക്യാമ്പുകൾ സംഘടിപ്പിച്ചുകൊണ്ടിരിക്കുന്നു.
നാടക രചനാ ശില്പശാലകൾ, നാടകരചനാമത്സരങ്ങൾ എന്നിവയും തനിമ നടത്തി.
2015 ൽ സ്‌കൂൾ നാടകങ്ങൾ സമാഹരിച്ചുകൊണ്ട് 'നാടകപുസ്തകം" എന്ന പേരിൽ ഒരു നാടകഗ്രന്ഥവും പുറത്തിറക്കിയിട്ടുണ്ട്.
സാമൂഹിക വിഷയങ്ങളെ ആസ്പദമാക്കിയുള്ള തെരുവു നാടകങ്ങളും ഏകാംഗ നാടകങ്ങളും നടത്തി കൊണ്ടിരിക്കുന്നു.
ചലചിത്ര രംഗം
ഇന്റർവെൽ എന്ന തലക്കെട്ടിൽ അഞ്ചു വർഷങ്ങളായി സിനിമാ നിർമ്മാണ പരിശീലന ക്യാമ്പുകൾ സംഘടിപ്പിച്ചുകൊണ്ടിരിക്കുന്നുണ്ട്.
സിനിമാ പ്രദർശനങ്ങൾ, ഫെസ്റ്റിവലുകൾ എന്നിവ സംഘടിപ്പിച്ചു.
ഇരുപതിലേറെ ഷോട്ഫിലിം പ്രവർത്തകർ പങ്കെടുത്ത, കാലിഡോസ്‌കോപ് എന്ന തലക്കെട്ടിൽ കൊണ്ടോട്ടിയിൽ നടന്ന ചെറുസിനിമ പ്രവർത്തകരുടെ സംഗമം നടത്തി.
തനിമ നിർമിച്ച ഷോർട്ഫിലിമായ 'അന്യം'ശ്രദ്ധേയത നേടി.
കലാ സാഹിത്യ മത്സരം
ഖുർആൻ സൂക്തങ്ങൾ ആസ്പദമാക്കി നടത്തിയ ചിത്രരചനാ മത്സരം ഇന്ത്യൻ ചിത്രകലയുടെ ചരിത്രത്തിലെത്തനെ അപൂർവ ചുവടുവയ്പ്പായി മാറി.
കൊച്ചിൻബിനാലെയിലടക്കം ഈ ചിത്രങ്ങൾ പ്രദർശിപ്പിക്കുകയും അത് ചിത്രകാർക്കിടയിൽ ചർചാവിഷയമാവുകയും ചെയ്തു.
കാർട്ടൂൺ രചനാ പരിശീലന പരിപാടികളും നടത്തിയിട്ടുണ്ട്.
ഓരോ വർഷവും ഒരു കലാ-സാഹിത്യമത്സരം തനിമ സംഘടിപ്പിക്കുന്നു.
തിരക്കഥ രചന, പാട്ടെഴുത്ത്, ഫോട്ടോഗ്രാഫി, നിരൂപണപ്രബന്ധം, ചിത്രരചന എന്നിവയിൽ ഇത്തരം മത്സരങ്ങൾ നടന്നു.
തനിമ പുരസ്കാരം
2009 മുതൽ സാഹിത്യ പുരസ്കാരം നൽകിക്കൊണ്ടിരിക്കുന്നു.
10000 രൂപയും ഫലകവും പ്രശസ്തി പത്രവുമാണ് നൽകുന്നത്.
വിവിധ വർഷങ്ങളിൽ പുരസ്കാരത്തിന് അർഹരയായവരുടെ പട്ടിക വർഷം പുരസ്കാര ജേതാവ് ഗ്രന്ഥം മേഖല 2009 ജയരത്നം പാട്യം സിക്സ് ഡേയ്സ് മോർ തിരക്കഥ 2010 റഷീദ് പാറക്കൽ ഒരു തക്കാളി കൃഷിക്കാരന്റെ സ്വപ്നങ്ങൾ നോവൽ 2011 ജെ. അനിൽ കുമാർ ബൈബിളിൽ കൃഷ്ണൻ, മയിൽപ്പീലി, പ്രണയം കഥാ സമാഹാരം 2012 സുൽഫിക്കർ മറന്നു വെച്ച കുടകൾ കവിതാ സമാഹാരം 2013 ഡോ. ബി. ബാലചന്ദ്രൻ കേരളീയ വസ്ത്രപാരമ്പര്യം വൈജ്ഞാനിക സാഹിത്യം 2014 രാധാകൃഷ്ണൻ പേരാമ്പ്ര റെഡ് അലർട്ട് നാടക സമാഹാരം 2015 ഇ.
എം. സക്കീർ ഹുസൈൻ യെരൂശലേമിന്റെ സുവിശേഷം ആത്മീയ സാഹിത്യം 2016 അബൂബക്കർ കാപ്പാട് ചൊല്ലും ചേലും ബാലസാഹിത്യം 2017 ഡോ.കെ.ടി ജലീൽ മലബാർ കലാപം ഒരു പുനർവായന കേരള ചരിത്ര പഠനം 2018 വി.എൻ പ്രസന്നൻ പി.ഗംഗാധരൻ നിഷ്കാസിതനായ നവോത്ഥാന നായകൻ ജീവചരിത്രം 2019 പ്രശാന്ത് ബാബു കൈതപ്രം ദേരപ്പൻ നോവൽ 2020 ഡോ.പി.എ അബൂബക്കർ അറബി മലയാളം മലയാളത്തിന്ർറെ ക്ലാസിക്കൽ ഭാവങ്ങൾ ഭാഷാ പഠനം 2021 അംബികാസുതൻ മാങ്ങാട് യോക്കൊസോ - ജപ്പാൻ വിശേഷങ്ങൾ സഞ്ചാര സാഹിത്യം 2022 സുനു എ വി ഇന്ത്യൻ പൂച്ച കഥാസമാഹാരം 2023 ദീപക് പി. നിർമ്മിതബുദ്ധികാലത്തെ സാമൂഹിക രാഷ്ട്രീയ ജീവിതം വിവരസാങ്കേതിക വിജ്ഞാനീയം പുറം കണ്ണികൾ തനിമയുള്ള വെളിച്ചത്തെ ഏറ്റുവാങ്ങുക -ഡോ.
ജമീൽ അഹ്‌മദ്‌ Archived 2017-01-27 at the Wayback Machine സാംസ്‌കാരിക ജീവിതങ്ങളിലേക്ക് തനിമയുടെ സർഗസഞ്ചാരം - അനീസുദ്ദീൻ അഹ്മദ് സഞ്ചാരവഴികളിലൂടെ- പി.എ.എം. ഹനീഫ് Thanima cultural travel ends in trivandrum-Video Report ഹൃദയങ്ങളിലേക്ക് ഇങ്ങനെയും ഒരു വഴിയുണ്ട്‌ -ഡോ.
ജമീൽ അഹ്‌മദ്‌ അവലംബം
മറ്റൊരിടത്ത് തിരഞ്ഞെടുപ്പു ജോലികൾക്കു നിയോഗിക്കപ്പെടുന്ന ഉദ്യോഗസ്ഥർക്കും സൈനിക വിഭാഗങ്ങളിലുള്ളവർക്കും തപാൽ  സംവിധാനത്തിലൂടെ തങ്ങളുടെ വോട്ടവകാശം വിനിയോഗിക്കാനുള്ള സംവിധാനമാണ് തപാൽ വോട്ട് അഥവാ പോസ്റ്റൽ വോട്ട് .
വോട്ടെടുപ്പ് ദിനത്തിന് കുറഞ്ഞത് ഏഴു ദിവസം മുൻപോ വരണാധികാരി അനുവദിക്കുന്ന കുറഞ്ഞ കാലാവധിക്കു മുൻപോ സമ്മതിദായകന് തപാൽ വോട്ടിന് അപേക്ഷിക്കാം.
വരാണാധികാരിക്കു സമ്മതിദായകൻ ഡ്യൂട്ടിയിൽ ഉൾപ്പെടുന്നതാണെന്ന് ബോധ്യപ്പെട്ടു കഴിഞ്ഞാൽ പോസ്റ്റൽ ബാലറ്റ് നൽകും.
പൊതു തെരഞ്ഞെടുപ്പുമായി ബന്ധപ്പെട്ട് പോളിംഗ് ഡ്യൂട്ടിയിൽ നിയോഗിക്കുന്ന ഓഫീസർമാർക്ക് പുറമേ ജില്ലാ തെരഞ്ഞെടുപ്പ് ഓഫീസുകളിലെയും, പഞ്ചായത്ത്, മുനിസിപ്പാലിറ്റി, കോർപ്പറേഷൻ എന്നിവയിലെയും, ഇലക്ഷൻ വിഭാഗം ജീവനക്കാർക്കും, ഒബ്‌സർവർമാർ, സെക്ടറൽ ഓഫീസർമാർ, തെരഞ്ഞെടുപ്പ് ഡ്യൂട്ടികളിൽ നിയോഗിക്കപ്പെടുന്ന പോലീസ് ഉദ്യോഗസ്ഥർക്കും പോസ്റ്റൽ ബാലറ്റുകൾ വഴി വോട്ട് ചെയ്യാനുള്ള സൗകര്യം ലഭ്യമാക്കും.
തപാൽ വോട്ടുകൾ വീട്ടുമേൽവിലാസത്തിലോ, ഔദ്യോഗിക മേൽവിലാസത്തിലോ മാത്രമാണ് അയച്ചു നൽകുന്നത്.
തപാൽ വോട്ടുകൾ സമാഹരിക്കാനോ, അതിലിടപെടാനോ ഏതെങ്കിലും രാഷ്ട്രീയ  പാർട്ടിക്കോ മുന്നണിയോ അവകാശമില്ല.
തപാൽവോട്ടുകളുടെ എണ്ണൽ
വോട്ടെണ്ണൽ ദിനം ആദ്യം എണ്ണിത്തുടങ്ങുക തപാൽവോട്ടുകളാണ്.
എന്നാൽ തപാൽവോട്ടുകൾ എണ്ണിത്തീർന്ന ശേഷമേ വോട്ടുയന്ത്രത്തിലെ വോട്ടുകൾ എണ്ണാവൂ എന്ന് വ്യവസ്ഥയില്ല.
എന്നാൽ യന്ത്രത്തിലെ എണ്ണലിന്റെ അവസാന റൗണ്ടിനു തൊട്ടുമുമ്പുള്ള റൗണ്ട് ആരംഭിക്കും മുമ്പ് തപാൽ വോട്ടുകളുടെ എണ്ണൽ പൂർത്തിയായിരിക്കണമെന്നാണ് വ്യവസ്ഥ.
വോട്ടെണ്ണലിന്റെ തലേന്ന് വരണാധികാരി അതുവരെ ലഭിച്ച തപാൽ വോട്ടുകളുടെ കണക്ക് നിരീക്ഷകന് നൽകും.
വോട്ടെണ്ണൽ ദിനത്തിൽ എണ്ണൽ തുടങ്ങുന്ന സമയം വരെ ലഭിച്ച തപാൽ വോട്ടുകളുടെ എണ്ണം സംബന്ധിച്ച വിവരവും നൽകും.
തപാൽ വോട്ടുകൾ ഓരോ റൗണ്ടിലും 500ൽ അധികം എണ്ണാറില്ല.
സ്ഥലലഭ്യത അനുസരിച്ച് ഇതിനായി കൂടുതൽ മേശകൾ ക്രമീകരിക്കാമെങ്കിലും ഇത് പരമാവധി നാലുവരെയാകാമെന്നാണ് വ്യവസ്ഥ.
തപാൽ വോട്ട് പരിഗണിക്കുമ്പോൾ വോട്ട് അടയാളപ്പെടുത്തുന്നതിന് പ്രത്യേക അടയാളം നിശ്ചയിച്ചിട്ടില്ലെങ്കിലും സമ്മതിദായകനെ തിരിച്ചറിയുന്ന തരത്തിൽ പേര്, ഒപ്പ് പോലുള്ളവ പാടില്ല.
തപാൽ വോട്ടുകൾ നിരസിക്കപ്പെടാം
വിവിധ കാരണങ്ങളാൽ തപാൽ വോട്ടുകൾ നിരസിക്കപ്പെടാമെന്ന് 56(2) ചട്ടം വിശദീകരിക്കുന്നു.
വോട്ടു രേഖപ്പെടുത്താതിരിക്കുക, ഒന്നിലധികം പേർക്ക് വോട്ടു രേഖപ്പെടുത്തുക, വ്യാജമായ അല്ലെങ്കിൽ സാധുവല്ലാത്ത ബാലറ്റാണെങ്കിൽ, യഥാർഥ ബാലറ്റാണെന്നു തിരിച്ചറിയാൻ കഴിയാത്ത വിധം കേടുപാടുകൾ ഉള്ളതാണെങ്കിൽ, വരണാധികാരി നൽകിയ 13സി യിലുള്ള കവറിലല്ല തിരിച്ചുവന്നതെങ്കിൽ, ഏതു സ്ഥാനാർഥിക്കാണ് വോട്ട് എന്ന് നിർണയിക്കുന്നതിന് കഴിയാതെ വന്നാൽ, വോട്ടറെ തിരിച്ചറിയാൻ സഹായകമാകുന്ന അടയാളം വല്ലതുമുണ്ടെങ്കിൽ തുടങ്ങിയ കാരണങ്ങളാലാണ് വോട്ടു നിരസിക്കപ്പെടുക.
എന്നാൽ ഒരു സ്ഥാനാർത്ഥിക്ക് ഒന്നിലേറെ തവണ വോട്ട് രേഖപ്പെടുത്തുന്നത് നിരസിക്കുന്നതിന് മതിയായ കാരണമല്ല.
ഒരു സ്ഥാനാർത്ഥിക്ക് ബാലറ്റിൽ അനുവദിച്ചിട്ടുള്ള സ്ഥലത്ത് എവിടെ വേണമെങ്കിലും വോട്ട് അടയാളപ്പെടുത്താം.
നിരസിക്കപ്പെടുന്ന ഓരോ തപാൽ വോട്ടിലും വരണാധികാരി "റിജക്ടഡ്" എന്ന് എഴുതിയോ മുദ്രവച്ചോ പ്രത്യേക കവറിലാക്കി സൂക്ഷിക്കണം.
തപാൽ വേട്ടുകളുടെ ഫലപ്രഖ്യാപനം
എല്ലാതരത്തിലും സാധുവായ വോട്ടു കണ്ടെത്തി ഓരോ സ്ഥാനാർത്ഥിക്കും ലഭിച്ച വോട്ടുകൾ നിശ്ചിത എണ്ണം വീതമുള്ള കെട്ടുകളാക്കി ഓരോ സ്ഥാനാർഥിക്കും ലഭിച്ച ആകെ വോട്ടുകൾ തിട്ടപ്പെടുത്തും.
20ാം നമ്പർ ഫോറത്തിൽ ഫലം രേഖപ്പെടുത്തിയാണ് പ്രഖ്യാപനം.
സാധുവായതും അസാധുവായതും ആയ ബാലറ്റുകൾ വെവ്വേറെ കെട്ടുകളാക്കി ഒരേ കവറിൽ വച്ച് വരണാധികാരി, സ്ഥാനാർത്ഥിയുടെയോ തിരഞ്ഞെടുപ്പ് ഏജന്റിന്റെയോ ചീഫ് ഏജന്റിന്റെയോ ഒപ്പോടുകൂടി മുദ്ര വച്ച് സൂക്ഷിക്കും.
അന്തിമഫലം പ്രഖ്യാപിക്കുമ്പോൾ ജയിച്ച സ്ഥാനാർത്ഥിയുടെ ഭൂരിപക്ഷം ആകെ ലഭിച്ച തപാൽ വോട്ടുകളേക്കാൾ കുറവാണെങ്കിൽ എല്ലാ തപാൽ വോട്ടുകളും നിർബന്ധമായും വരണാധികാരി, നിരീക്ഷകൻ എന്നിവരുടെ സാന്നിധ്യത്തിൽ പുനഃപരിശോധിക്കും.
ഈ പ്രക്രിയ പൂർണ്ണമായും വീഡിയോയിൽ ചിത്രീകരിക്കും.
എന്നാൽ വോട്ടിങ്ങിലെ രഹസ്യസ്വഭാവം നഷ്ടപ്പെടുന്നില്ല എന്നും ഉറപ്പാക്കണം.
പകർത്തിയ രംഗം പൂർണ്ണമായും ലേഖനം ചെയ്ത രേഖ പ്രത്യേക കവറുകളിൽ ഭാവിയിൽ ആവശ്യമായി വന്നേക്കാവുന്ന പരിശോധയ്ക്കായി മുദ്രവെച്ച് സൂക്ഷിക്കണമെന്നാണ് വ്യവസ്ഥ.
തപാൽ വോട്ട് രണ്ടുതരം
തപാൽ വോട്ടുകൾ വരണാധികാരിയുടെ മേൽനോട്ടത്തിലാണ് എണ്ണുന്നത്.
തപാൽ വോട്ട്, ഇലക്ട്രോണിക്കലി ട്രാൻസ്മിറ്റഡ് തപാൽ വോട്ട് (ഇ.ടി.പി.ബി.) എന്നിങ്ങനെ രണ്ടുതരം തപാൽ വോട്ടുകളാണ് ഉള്ളത്.
ഇവ രണ്ടും തപാൽ മാർഗ്ഗം തന്നെയാണ് വരണാധികാരിക്കു ലഭിക്കുന്നത്.
എന്നാൽ സാധാരണ തപാൽ വോട്ട് വരണാധികാരിക്ക് നേരിട്ടു കൈമാറാം.
എന്നാൽ വോട്ടെണ്ണൽ തുടങ്ങാൻ നിശ്ചയിച്ച സമയത്തിനു മുമ്പേ അവ വരണാധികാരിക്കു കൈമാറിയിരിക്കണം.
ഈ സമയത്തിനു ശേഷം ലഭിക്കുന്ന ഒരു തപാൽ വോട്ടും വോട്ടെണ്ണലിൽ ഉൾപ്പെടുത്തില്ല.
ഇവ ലഭിച്ച സമയം ഉൾപ്പെടെയുള്ള കാരണം എഴുതി വലിയ കവറിലാക്കി മാറ്റി സൂക്ഷിക്കും.
വോട്ടെണ്ണലിനു നിശ്ചയിച്ച സമയം വരെ ലഭിക്കുന്ന എല്ലാ തപാൽ വോട്ടുകളും വോട്ടെണ്ണലിൽ പരിഗണിക്കും.
തപാൽ വോട്ടുകൾ 13 ബി എന്ന കവറിലാകും ഉണ്ടാകുക.
ഈ കവർ 13എയിലുള്ള പ്രഖ്യാപനത്തോടൊപ്പം 13സി കവറിനുള്ളിൽ നിക്ഷേപിച്ചാകും വരണാധികാരിക്ക് ലഭിക്കുക.
ഇവയുടെ പരിശോധനയിൽ നാലു കാരണങ്ങളാൽ തപാൽ വോട്ടുകൾ നിരസിക്കപ്പെടാം.
വോട്ടെണ്ണലിന്റെ ആദ്യഘട്ടത്തിൽ 13 സി കവറുകൾ തുറക്കുന്നു.
ഇവയിൽ 13എ, 13ബി കവറുകൾ ഉണ്ടാകും.
ആദ്യം 13 എ പരിശോധിക്കും.
13 എ ഇല്ലാത്ത പക്ഷവും 13എയിൽ ഒപ്പുവച്ചിട്ടിലാത്ത പക്ഷവും 13എ യഥാവിധി സാക്ഷ്യപ്പെടുത്താത്ത പക്ഷവും 13എയിലെ സീരിയൽ നമ്പർ 13ബിക്കു പുറത്തുള്ള സീരിയൽ നമ്പരുമായി യോജിക്കാത്ത പക്ഷവും നിരസിക്കാം.
എന്നാൽ സാക്ഷ്യപ്പെടുത്തേണ്ട ഉദ്യോഗസ്ഥന്റെ എല്ലാ വിവരവും ചേർത്തിട്ടുണ്ടെങ്കിൽ ഓഫീസ് മുദ്ര ഇല്ലെന്ന കാരണത്താൽ തള്ളിക്കളയുന്നതിന് മതിയായ കാരണമല്ല.
ഇത്തരത്തിൽ നിരസിക്കപ്പെടുന്ന 13ബിയിലുള്ള എല്ലാ എ കവറുകളും വരണാധികാരി മതിയായ വിവരമെഴുതി 13സിയിലുള്ള ബി കവറിൽ നിക്ഷേപിച്ച് അവ വലിയ കവറിലാക്കി മുദ്രവച്ച് മാറ്റിവയ്ക്കും.
സാധുവായ എല്ലാ 13എയും പുറത്ത് വിശദാംശമെഴുതിയ കവറിൽ സൂക്ഷിക്കും.
തുടർന്നാണ് സാധുവായ എ (13ബി) കവറുകൾ പരിഗണിക്കുക.
ഇവയോരോന്നും തുറന്ന് തപാൽ വോട്ടുകൾ പുറത്തെടുക്കും.
ഓപ്പൺ ബാലറ്റ്
വോട്ടിംഗ് യന്ത്രം
വോട്ടിംഗ് മഷി
ഇന്ത്യൻ തിരഞ്ഞെടുപ്പ് കമ്മീഷൻ അവലംബം ↑ ജന്മഭൂമി Archived 2019-07-20 at the Wayback Machine ശേഖരിച്ചത് 2019 ജൂലൈ 20 ↑ ദേശാഭിമാനി Archived 2019-07-20 at the Wayback Machine ശേഖരിച്ചത് 2019 ജൂലൈ 20 ↑ രാഷ്ട്രദീപിക ശേഖരിച്ചത് 2019 ജൂലൈ 20 ↑ ദേശാഭിമാനി Archived 2019-07-20 at the Wayback Machine ശേഖരിച്ചത് 2019 ജൂലൈ 20
ഫാറ്റ് മാൻ ഇംഗ്ലീഷ് വിലാസം https://ml.wikipedia.org/wiki/Fat_Man
ജപ്പാനിലെ നാഗസാക്കിയിൽ 1945 ഓഗസ്റ്റ് 9-ന് അമേരിക്ക വർഷിച്ച അണുബോംബിന്റെ സൂത്രവാക്കാണ് ഫാറ്റ് മാൻ (തടിച്ച മനുഷ്യൻ).
ആഗോള യുദ്ധചരിത്രത്തിൽ ഉപയോഗിക്കപ്പെട്ട രണ്ടാമത്തെയും അവസാനത്തെയും അണുബോംബും മനുഷ്യനിർമ്മിതമായ മൂന്നാമത്തെ അണുവിസ്ഫോടനവും ആയിരുന്നു ഇത്.
അമേരിക്കയുടേ ആദ്യകാല അണുവായുധ നിർമ്മിതികളെയും പൊതുവായി ഫാറ്റ് മാൻ എന്നു പറയാറുണ്ട്.
പ്ലൂട്ടോണിയം ഉൾക്കാമ്പു ഉപയോഗിച്ചിരിക്കുന്ന ഇതിനു 21 കിലോടൺ TNT പ്രഹരശേഷിയുണ്ടായിരുന്നു.
തുമ്പോളി മാതാവ്
തുമ്പോളി അമലോത്ഭവ മാതാവ് / കപ്പലോട്ടക്കാരി അമ്മ.
ആലപ്പുഴ ജില്ലയിൽ അമ്പലപ്പുഴ താലൂക്കിൽ സ്ഥിതി ചെയ്യുന്ന പ്രസിദ്ധമായതും, മനോഹരവുമായ തിരദേശ പട്ടണമാണ് തുമ്പോളി.
തുമ്പോളിയിൽ സ്ഥിതി ചെയ്യുന്ന പോർട്ടുഗീസുകാർ സ്ഥാപിച്ച നൂറ്റാണ്ടുകളുടെ വിശ്വാസപാരമ്പര്യവും പഴക്കവുമുള്ള ഒരു ക്രൈസ്തവ തീർത്ഥാടന കേന്ദ്രമാണ് തുമ്പോളിപ്പള്ളി.
ഈ പള്ളിയിലെ ചരിത്രപ്രസിദ്ധമായ ഒരു അത്ഭുത മാതൃതിരുസ്വരൂപമാണ് തുമ്പോളി മാതാവിന്റെ രൂപം(Statue).
മാതാവിന്റെ തിരുസ്വരൂപം 1550-1600 ഇടയിൽ ഇവിടെ പ്രേതിഷ്ഠിക്കപ്പെട്ടു.
തുമ്പോളി മാതാവിന്റെ രൂപം ‘കപ്പലോട്ടക്കാരി അമ്മ'/'നാവികരുടെ അമ്മ' എന്നപേരിലും അറിയപ്പെടുന്നു.
സെൻ്റ് തോമസിൻ്റെ നാമത്തിലാണ് ഈ പള്ളി അറിയപ്പെടുന്നതെങ്കിലും, തുമ്പോളിയെ പ്രശസ്തിയാക്കിയത് ദൈവമാതാവായ അമലോൽഭവ മാതാവും (തുമ്പോളി മാതാവ്) അവിടുത്തെ തിരുനാളുമാണ്.
ഇന്നും തുമ്പോളി പള്ളിക്ക് പരമ്പരാഗത/പൈതൃക പാരമ്പര്യ ആചാരങ്ങൾ ഉണ്ട്.
1585-ൽ തുമ്പോളിയിൽ കോൺഫ്രാറ്റേണിറ്റി-വിഷനറി കമ്മ്യൂണിറ്റി സ്ഥാപിക്കപ്പെട്ടു(കൊമ്പ്രിയ ദർശന സമൂഹം).
ഈ പള്ളി ആലപ്പുഴ രൂപതയുടെ കീഴിൽ പ്രവർത്തിച്ചു വരുന്നു-(Roman Catholic Diocese Of Alleppey).
ആലപ്പുഴ രൂപതയിലെ ഏറ്റവും പ്രധാനപ്പെട്ട രണ്ടാമത്തെ പള്ളിയായ തുമ്പോളി പള്ളി രൂപതയിലെ രണ്ടാമത്തെ മൈനർ ബസിലിക്കയായി ഉയർത്തപ്പെടുമെന്ന് പ്രതീക്ഷിക്കുന്നു.
ഇൻഡോ-പോർച്ചുഗീസ് ശൈലിയിലുള്ള വാസ്തുവിദ്യയിൽ നിർമ്മിച്ച കേരളത്തിലെ ഏറ്റവും വലിയ പള്ളികളിലൊന്നാണ് തുമ്പോളി പള്ളി.
എ.ഡി. 6 - നൂറ്റാണ്ട് മുതൽ തുമ്പോളിയിൽ ഏതാനും മാർതോമാ  ക്രിസ്ത്യാനികൾ താമസിക്കുകയും അങ്ങനെ ക്രിസ്ത്യൻ പാരമ്പര്യം ആരംഭിക്കുകയും ചെയ്തു.
തോമാ പള്ളി പള്ളി എന്ന പേരിൽ ഒരു ചെറിയ പള്ളി ഇവിടെ സ്ഥാപിച്ചു.
AD-820-ൽ സിറിയയിലെ ബിഷപ്പുമാരായ മാർ സപ്പോർ, മാർ പ്രോത്ത് എന്നിവർ മണക്കോടത്ത് നിന്ന് കൊല്ലത്തേക്കുള്ള യാത്രാമധ്യേ തുമ്പോളി സന്ദർശിച്ചു, അവിടെ കുരിശ് സ്ഥാപിച്ചു, പിന്നീട് ഈ കുരിശ് മുത്തപ്പൻ കുരിശ് എന്നറിയപ്പെട്ടു.
AD 1600-കളിൽ കല്ലും മരവും കൊണ്ട് സ്ഥാപിച്ചതാണ് തുമ്പോളി പള്ളി.
തുടക്കത്തിൽ ഇതൊരു ചെറിയ പള്ളിയായിരുന്നു.
ഓല മേച്ചിൽപ്പുറങ്ങളുള്ള ഒരു ചെറിയ പള്ളിയായിരുന്നു ആദ്യത്തെ പള്ളി.
എഡി 1550-1600 കാലഘട്ടത്തിൽ പാരീസിൽ / ഇറ്റലിയിൽ നിന്ന് അറബികടലിലൂടെ യാത്ര ചെയ്ത ഒരു പായ്കപ്പൽ കാറ്റും മഴയും ഇടിയും മൂലം കപ്പലിൻ്റെ നിയന്ത്രണം നഷ്‌ടപ്പെടുകയും, അവർ കപ്പലിന്റെ അകത്തു സൂക്ഷിച്ചിരുന്ന മാതാവിന്റെ തിരുസ്വരൂപത്തോട് പ്രാർത്ഥിക്കുകയും പെട്ടന്ന് കപ്പൽ സൂരക്ഷിതമായി തുമ്പോളിതീരത്ത് വന്ന് അടിയുകയും ചെയ്തു.
കപ്പിത്താൻ കിട്ടിയ ദർശന പ്രേകാരം തുമ്പോളി പള്ളിയിൽ പ്രതിഷ്‌ഠിക്കാൻ കന്യകാമറിയത്തിൻ്റെ അത്ഭുത പ്രതിമ(രൂപം) ക്യാപ്റ്റൻ കൈമാറുകയും ചെയ്‌തു.
AD 1585-ൽ തുമ്പോളി പള്ളിയിൽ കോൺഫ്രാറ്റേണിറ്റി കൾച്ചർ സ്ഥാപിക്കപ്പെട്ടു.[1]
1700-കളിൽ കേരളത്തിൽ 23 പള്ളികൾ സ്ഥാപിച്ച പോർച്ചുഗീസുകാരാണ് ഇപ്പോഴത്തെ പള്ളി പണിതത്, ഇത്തരത്തിലുള്ള ആദ്യത്തെ പള്ളിയായി ഇത് അറിയപ്പെടുന്നു.1600 നും 1700 നും ഇടയിൽ തുമ്പോളിയിൽ ഒരു ചെറിയ പള്ളി മാത്രമേ ഉണ്ടായിരുന്നുള്ളൂ.
ആ കാലഘട്ടങ്ങൾക്കിടയിൽ തുമ്പോളിയിൽ ഒരു വലിയ പള്ളി പണിയാനുള്ള ശ്രമങ്ങൾ നടന്നു.
എന്നാൽ ഇവയെല്ലാം യുദ്ധത്തിലും, തീപിടുത്തത്തിലും മറ്റും ആക്രമിക്കപ്പെട്ടു സാമ്പത്തിക ബുദ്ധിമുട്ടുകൾ കാരണം ഇപ്പോഴുള്ള പോലെ വലിയ പള്ളി പണിയാൻ കഴിഞ്ഞില്ല.
1680-ൽ തുമ്പോളിപ്പള്ളിക്ക് അവസാനമായി വീണ്ടും അഗ്നിബാധയുണ്ടായി.
പള്ളിയിൽ കത്തിച്ചു വെച്ചിരുന്ന കെടാവിളക്ക് മറിഞ്ഞു പള്ളിക്ക് തീ പിടിക്കുകയും കത്തി നശിക്കുകയും ചെയ്തു.
എന്നാൽ തുമ്പോളി മാതാവിന്റെ തിരുസ്വരൂപം തീനാളം ഏൽക്കാതെ കൂടുതൽ ശോഭയോടെ സുരക്ഷിതമായി ഇരിക്കുന്നതാണ് ജനങ്ങൾ കണ്ടത്.
ഇത് വലിയൊരു അത്ഭുതമായാണ് വിശ്വസിക്കുന്നു.
എന്നാൽ പള്ളിയെയും മാതാവിനെയും സംബന്ധിക്കുന്ന നിരവധി ചരിത്രരേഖകൾ കത്തിനശിച്ചു പോയി.
പിന്നീട് 1700-ൽ ഇന്ന് കാണുന്ന വലിയ പള്ളി പണിതു.
1600-ൽ പള്ളിയുടെ നിർമ്മാണം ആരംഭിച്ചെങ്കിലും ചില കാരണങ്ങളാൽ അത് താൽക്കാലികമായി നിർത്തുകയും പിന്നീട് 1624-ൽ പള്ളിയുടെ പുനർനിർമ്മാണം ആരംഭിക്കുകയും അതിനുശേഷം 1700-ൽ നിർമ്മാണം വേഗത്തിലാക്കുകയും 1730-ൽ ഇന്നത്തെ പള്ളിയുടെ നിർമ്മാണം പൂർത്തീകരിക്കുകയും ചെയ്തു.